H **Γκαμπριέλα Μπεατρίς Σαμπατίνι** (*αγγλικά : Gabriela Beatriz Sabatini*), γεννημένη στις 16 Μαΐου 1970 είναι πρώην Αργεντινή πρωταθλήτρια της αντισφαίρισης και Ολυμπιονίκης. Ήταν από τις κορυφαίες παίκτριες στα τέλη της δεκαετίας του 1980 και στις αρχές της δεκαετίας του 1990. 

Κέρδισε τον τίτλο στο Αμερικανικό όπεν το 1990, στο Γουίμπλετον το 1988, δύο WTA Tour Championship το 1988 και το 1994 και ένα ασημένιο μετάλλιο στους Ολυμπιακούς Αγώνες του 1988 στη Σεούλ. Η Σαμπατίνι κέρδισε επίσης τα περισσότερα μεγάλα τουρνουά τουρνουά στην περιοδεία, συμπεριλαμβανομένου του Μαϊάμι και της Ρώμης (τέσσερις φορές). Στα τέλη της δεκαετίας του 1980, η Σαμπατίνι ξεκίνησε μια σειρά αρωμάτων σε συνεργασία με τη γερμανική εταιρία αρωμάτων Muelhens.

Οικογένεια
----------

Η Σαμπατίνι γεννήθηκε στις 16 Μαΐου 1970 στο Μπουένος Άιρες της Αργεντινής, πατέρας της ήταν ο Οσβάλντο καιμητέρα της η Μπεατρίς Γκαροφάλο Σαμπατίνι κι έχει έναν μεγαλύτερο αδερφό. Ο πατέρας της είναι στέλεχος της General Motors.

Η Σαμπατίνι δήλωσε ότι έχανε σκόπιμα αγώνες της για να αποφύγει τους δημοσιογράφους και το φως της δημοσιότητας, λέγοντας ότι η συστολή της ήταν ένα μεγάλο πρόβλημα, όταν σκεφτόταν ότι έπρεπε να μιλήσει αφού κέρδισε ένα τουρνουά, έτσι έχανε συχνά στα ημιτελικά.

Έφθασε στην υψηλότερη θέση της παγκόσμιας κατάταξης το 1989. Το 2001 κέρδισε το βραβείο Diamond Konex ως τον «αθλητή της δεκαετίας» στην Αργεντινή. Η Σαμπατίνι εισήχθη στη Διεθνή αίθουσα της φήμης για την αντισφαίριση στις 15 Ιουλίου 2006. Στις 22 Μαΐου 2003 η Σαμπατίνι κατάφερε να αποκτήσει την ιταλική ιθαγένεια επειδή ο παππούς της Ντέιβιντ Σαμπατίνι γεννήθηκε στην Potenza Picena στην περιφέρεια Μάρκε και μετανάστευσε στην Αργεντινή στα τέλη του δέκατου ένατου αιώνα με τη σύζυγό του Ρόζα Βιβάνι την οποία παντρεύτηκε στις 12 Φεβρουαρίου 1899 στην Ποτένζα Πιτσένα. Από τη απόσυρσή της από την αντισφαίριση στην ηλικία των 26 ετών, η Σαμπατίνι έχει προωθήσει τις γραμμές αρωμάτων της και έχει συνεργαστεί με οργανώσεις για να βοηθήσει τα παιδιά και τους φτωχούς. Εργάζεται σε εκστρατείες για τη Γιούνισεφ, την Ουνέσκο και τους Σπέσιαλ Ολύμπικς και εισήχθη στη Διεθνή αίθουσα της φήμης για την αντισφαίριση το 2006.

Καριέρα
-------

Η Σαμπατινι ξεκίνησε να παίζει τένις σε ηλικία 6 ετών και κέρδισε το πρώτο του τουρνουά στην ηλικία των 8 ετών. Το 1983, ηλικίας 13 ετών, έγινε ο νεότερος παίκτης που θα κερδίσει το τουρνουά Όραντζ μπολ στο Μαϊάμι της Φλόριντα. Έχει κερδίσει έξι μεγάλους τίτλους στους Τζούνιορς συμπεριλαμβανομένων του απλού του Γαλλικού όπεν, και κατέλαβε την πρώτη θέση στην παγκόσμια κατάταξη το 1984.

Το 1985, ηλικίας 15 ετών έγινε από τους νεότερους παίκτες που έφτασαν στα ημιτελικά του Γαλλικού Όπεν, όπου έχασε από την Κρις Έβερτ. Το ίδιο έτος κέρδισε στο απλό τον πρώτο της τίτλο σε τουρνουά κορυφαίου στο Τόκιο.

Το 1988 έφτασε στον πρώτο της τελικό τουρνουά Γκραντ σλαμ στο απλό στο Αμερικανικό όπεν. Στον τελικό αντιμετώπισε την Στέφι Γκραφ η οποία κέρδισε και τα τρία προηγούμενα τουρνουά Γκραντ σλαμ εκείνο το έτος και έψαχνε να κερδίσει το τέταρτο, Γκραφ κέρδισε τον αγώνα σε τρία σετ. Η Σαμπατίνι επελέγη για να εκπροσωπήσει την Αργεντινή στους Ολυμπιακούς αγώνες του 1988 στη Σεούλ όπου κέρδισε το ασημένιο μετάλλιο στο απλό των γυναικών και ήταν η σημαιοφόρος της αποστολής. Στον τελικό αντιμετώπισε και πάλι την Γκραφ όπου έχασε με 6-3, 6-3[7]. Σαμπατίνι και Γκραφ συνεργάστηκαν έπειτα το ίδιο έτος για να κερδίσουν το διπλό στο Γουίμπλετον. Επίσης κέρδισε το WTA Tour του 1988, και το όπεν του Μαιάμι το 1989.

Ο επόμενος τελικός τουρνουά Γκραντ σλαμ της Σαμπατίνι ήρθε το 1990 στον τελικό του Αμερικανικού όπεν στη Νέα Υόρκη όπου η Σμπατίνι νίκησε την Γκραφ κερδίζοντας τον τίτλο. Η Σαμπατίνι κέρδισε επίσης την Γκραφ στον ημιτελικό του πρωταθλήματος WTA Tour στο Madison Square Garden, αλλά έχασε τον τελικό στην Μόνικα Σέλερς με 6-4, 5-7, 3-6, 6-4, 6-2.Το 1991 ξεκίνησε κερδίζοντας πέντε τουρνουά το πρώτο εξάμηνο του έτους. Έφτασε στον τελικό στο Γουίμπλετον και ξανά αντιμέτωπος με την Γκραφ που επικράτησε σε τρία σετ.

Παρόλο που κέρδισε πέντε πρωταθλήματα το 1992 απέτυχε να φτάσει σε τελικό τουρνουά Γκραντ σλαμ. Στο Αυστραλιανό όπεν το 1992 έχασε από τη Μέρι Τζο Φερνάντεζ στους ημιτελικούς με 6-1, 6-4. Στο γαλλικό όπεν έχασε από την Σέλερς στα ημιτελικά και στο Γουίμπλεντον της ίδιας χρονιάς αποκλείστηκε επίσης.στα ημιτελικά από την Γκραφ. Στο Αμερικανικό όπεν έχασε στους προημιτελικούς από την Φερνάντεζ με σκορ 2-6, 6-1, 4-6.

Το 1993 στο Αυστραλιανό όπεν έφτασε στα ημιτελικά αλλά έχασε από την έπειτα νικήτρια του τίτλου Σέλερς με 2-6, 1-6. Στο Γαλλικό όπεν νικήθηκε από την Φερνάντεζ στα ημιτελικά με 1-6, 7-6 (7-4), 10-8. Παρά την αποτυχία στο Γαλλικό Όπεν, η Σαμπατίνι έφτασε στους προημιτελικούς στο Γουίμπλεντον χάνοντας τη Γιάνα Νοβότνα την οποία είχε κερδίσει έξι συνεχόμενες φορές. Στο Αμερικανικό όπεν το 1993, αντιμετώπισε την Γκραφ στους προημιτελικούς όπου η Γκραφ κέρδισε τον αγώνα.

Αφού κέρδισε πέντε πρωταθλήματα το 1992, η Σαμπατίνι είχε 29μηνη ξηρασία, στην οποία δεν κατάφερε να κερδίσει έναν τίτλο. Το 1994 στο πρωτάθλημα *Bausch & Lomb* στο νησί Amelia της Φλώριδας, η Σαμπατίνι έφτασε στον πρώτο της τελικό του απλού σε σχεδόν ένα χρόνο και αντιμετώπισε την Αράντσα Σάντσεζ Βικάριο. Ήταν επίσης μιά επανάληψη του τελικού στο ίδιο τουρνουά το 1993 όπου η Βικάριο κέρδισε τη Σαμπατίνι. Ένα χρόνο αργότερα η Σαμπατίνι ήταν χωρίς νίκη σε 32 διαδοχικά τουρνουά ενώ η Βικάριο σε 15 τουρνουά. Αυτή τη φορά η Βικάριο νίκησε τη Σαμπατίνι για έκτη φορά στις τελευταίες επτά συναντήσεις. Την ίδια χρονιά στο τουρνουά Βιρτζίνια σλιμς νίκησε στον πρώτο γύρο την Μαρτίνα Ναβαρτίλοβα στον τελευταίο επαγγελματικό της αγώνα.

Η Σαμπατίνι τελικά νίκησε στο τέλος του Νοεμβρίου νικώντας την Λίντσεϊ Ντάβενπορτ στον τελικό του WTA Tour του 1994 στο Madison Square Garden. Επίσης, το 1994, η εταιρία *Great American Doll Company* δημιούργησε μια κούκλα με την μορφή της Σαμπατίνι ντυμένη με ενδυμασία τένις.. Την ίδια χρονιά η Σαμπατίνι κυκλοφόρησε βιβλίο με τίτλο *My Story* (ISBN 1-886612-00-5) .

Ξεκίνησε το 1995 φτάνοντας στα ημιτελικά στο Σίδνεϊ όπου αντιμετώπισε τη Φερνάντεζ σε μία ρεβάνς του προηγούμενου έτους. Στο τουρνουά του Σίδνεϊ το 1995 η Σαμπατίνι βγήκε νικήτρια σε τρία σετ και κέρδισε μετά από τρείς συνεχόμενες ήττες από την Φερνάντεζ. Στη συνέχεια νίκησε την Ντάβενπορτ στον τελικό όπου ήταν και ο τελευταίος τίτλος στο απλό της καριέρας της. Στο αυστραλιανό όπεν του 1995 αποκλείστηκε από την Μαριάνε Βέρντελ στον πρώτο γύρο. Στον τελικό του πρωταθλήματος *Lipton στο Key Biscayne* έχασε από την Φερνάντεζ με 6-1, 5-1. Στο Γαλλικό Όπεν του 1995 αποκλείστηκε από την Γκραφ. Στο αυστραλιανό όπεν αποκλείστηκε από την Βιτμάγιερ. Αργότερα το καλοκαίρι στο Γουίμπλετον η Σαμπατίνι έχασε από την Φερνάντεζ στους προημιτελικούς. Στο τελικό Αμερικανικό όπεν στη Νέα Υόρκη, η Σαμπατίνι νίκησε τη Μαρτίνα Χίνγκις στο γύρο των 16. Έπιετα νίκησε τη Φερνάντεζ στους προημιτελικούς πριν χάσει στον τελικό από την Γκραφ.

Ο τελευταίος επαγγελματικός αγώνας της Σαμπατίνι ήταν στις 14 Οκτωβρίου 1996, όταν έχασε από την Τζέννιφερ Καπριάτι με 6-3, 6-4.

Στο Φεντ καπ έχει αγωνιστεί για την Αργεντινή το 1984, 1985, 1986, 1987 και το 1995 με ρεκόρ 24 νίκες και 6 ήττες.

Παραπομπές
----------

1. 1 2  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 637. ISBN-13 978-0-942257-70-0.
2. ↑  (Τσεχικά) *Česko-Slovenská filmová databáze*. 2001. 147589.
3. ↑  «Olympedia» (Αγγλικά) 2006.
4. 1 2  Bud Collins: «The Bud Collins History of Tennis» (Αγγλικά) New Chapter Press. Νέα Υόρκη. 2010. σελ. 636. ISBN-13 978-0-942257-70-0.
5. ↑  www.fundacionkonex.org/premios2000-deportes. Ανακτήθηκε στις 30  Σεπτεμβρίου 2022.
6. ↑  www.legislatura.gob.ar/posts/gabriela-sabatin-ciudadana-ilustre1036.html. Ανακτήθηκε στις 24  Μαΐου 2023.
7. ↑  www.itftennis.com/en/about-us/itf-events/itf-world-champions-awards/chatrier-award/. Ανακτήθηκε στις 8  Ιουλίου 2023.
8. ↑  «Web bio». Αρχειοθετήθηκε από το πρωτότυπο στις 8 Ιουνίου 2015. Ανακτήθηκε στις 12 Απριλίου 2015. (Αγγλικά)
9. ↑  Gabriela Sabatini (Αγγλικά)
10. ↑  «Gabriela Sabatini deliberately lost tennis matches to avoid reporters!». sports.ndtv. 19 Οκτωβρίου 2013. Αρχειοθετήθηκε από το πρωτότυπο στις 2 Απριλίου 2015. Ανακτήθηκε στις 27 Μαρτίου 2015. (Αγγλικά)
11. ↑  «Sabatini lost matches on purpose to avoid reporters». sify. 19 Οκτωβρίου 2013. Αρχειοθετήθηκε από το πρωτότυπο στις 12 Αυγούστου 2015. Ανακτήθηκε στις 27 Μαρτίου 2015. (Αγγλικά)
12. ↑  «Sabatini lost matches to avoid reporters». timesofindia. Ανακτήθηκε στις 27 Μαρτίου 2015.  (Αγγλικά)
13. ↑  Στο *Πάνθεον της Δόξας* Ράφτερ και Σαμπατίνι
14. ↑  Onofri, Paolo (3 Δεκεμβρίου 2011). «Gabriela Sabatini, ex campionessa internazionale di tennis, cittadina onoraria di Potenza Picena ….. e non solo». I Santesi. Ανακτήθηκε στις 1 Ιουνίου 2015.  (Ιταλικά)}
15. ↑  Gabriela Sabatini αρώματα και κολώνιες - Fragrantica.com[*νεκρός σύνδεσμος*]
16. ↑  «ESPN – Gabriela Sabatini Simply Supurb». Ανακτήθηκε στις 12 Απριλίου 2015.  (Αγγλικά)
17. 1 2 3 4 5  Η Σαμπατίνι στην WΤA tennis(Αγγλικά)
18. 1 2 3  On sports-Η... θεϊκή φύση της Σαμπατίνι, της Ρούλας Κεφάκη
19. ↑  Miller, Stuart (2006). *The 100 Greatest Days in New York Sports*. Houghton Mifflin Harcourt. σελ. 305. ISBN 978-0-618-57480-3. Ανακτήθηκε στις 21 Ιουλίου 2009.  (Αγγλικά)
20. ↑  Της πατρίδας μου η σημαία... | Η Εφημερίδα των Συντακτών[*νεκρός σύνδεσμος*]
21. ↑  Η Τζοάνα Κόντα «βασίλισσα» στο Όπεν του Μαϊάμι-in.gr[*νεκρός σύνδεσμος*]
22. ↑  Όταν αποχαιρέτησε τα court η σπουδαία Μαρτίνα - Sportdog.gr
23. ↑  New York Media, LLC (9 November 1992). «Why Sabatini Is Every Inch a Doll». *New York Magazine* **25** (44): 18. ISSN 0028-7369.. Ανακτήθηκε στις 21 July 2009.  (Αγγλικά)
24. ↑  το βιβλίο στο amazon(Αγγλικά)
25. ↑  Αποκλείστηκαν τα φαβορί
26. ↑  «Η Σαμπατίνι στο Φεντ καπ». Αρχειοθετήθηκε από το πρωτότυπο στις 25 Σεπτεμβρίου 2016. Ανακτήθηκε στις 24 Νοεμβρίου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Gabriela Sabatini στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 8003156565706223500003
* GND: 1229845178

 |

 |